  Майя Бывальцева Пыжъёсын станциез Удмуртилэн шоркараз 12-тӥ инвожое, Карлэн нуналаз, усьтозы. Иж тыметлэсь котырзэ умоятонъя учкетэз эскерон дыръя 11-тӥ куартолэзе со сярысь вераз карлэн тӧроез Юрий Тюрин. «Карлэн нуналэзлы ми пыжъёсын станциез усьтӥськомы, со азьвыл Индустри техникумлэн юртэз вадьсын луоз», — вераз карлэн тӧроез. Станциын пыжъёсты, катамаранъёсты огдырлы басьтыны луоз, озьы ик пиналъёслы шудон инты лэсьтозы. Станциез лэсьтэ Казаньысь компания, со тыметлэсь люкетсэ 20 арлы арендае басьтӥз.  Тегъёс: Мерлык Ижкар Удмуртия тымет шутэтскон  